stanford-oval/wikipedia huggingface dataset:
โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)
แหล่งข้อมูลอื่น

Facebook โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)
แผนที่และภาพถ่ายทางอากาศของ โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°59′40″N 100°55′34″E﻿ / ﻿12.9944912°N 100.9260824°E﻿ / 12.9944912; 100.9260824
ต้นกระทิงราย ต้นไม้ประจำโรงเรียน
ตำบลนพรัตน์

| ตำบลนพรัตน์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Noppharat
ประเทศ: ไทย
จังหวัด: ปทุมธานี
อำเภอ: หนองเสือ
พื้นที่
 • ทั้งหมด: 35.5 ตร.กม. (13.7 ตร.ไมล์)
ประชากร (2563)
 • ทั้งหมด: 4,660 คน
 • ความหนาแน่น: 131.27 คน/ตร.กม. (340.0 คน/ตร.ไมล์)
รหัสไปรษณีย์ : 12170
รหัสภูมิศาสตร์: 130407
 ส่วนหนึ่งของสารานุกรมประเทศไทย
นพรัตน์ เป็นตำบลหนึ่งของอำเภอหนองเสือ จังหวัดปทุมธานี ตั้งอยู่บริเวณจุดเหนือสุดของจังหวัด สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองสิบเอ็ด คลองสิบสอง คลองสิบสาม และคลองหกวาสายล่าง (สกัดห้า) รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก
ประวัติ

ตำบลนพรัตน์เดิมเป็นส่วนหนึ่งของตำบลศาลาครุ ต่อมาในสมัยที่วิวุฒิ บัวจันทร์ เป็นนายอำเภอหนองเสือ และจรูญ แสนจำหน่าย เป็นกำนันตำบลศาลาครุ พระครูวินัยธร (สุชิน โชติวโร) แห่งวัดนพรัตนาราม ได้เชิญนายอำเภอ กำนัน และผู้ใหญ่บ้านในเขตตำบลศาลาครุมาประชุมหารือกันเพื่อขอตั้งตำบลใหม่แยกจากตำบลศาลาครุ เพราะเห็นว่าตำบลศาลาครุมีพื้นที่กว้างขวางมาก ที่ประชุมมีมติเห็นชอบด้วยจึงได้ดำเนินการเสนอเรื่องกับหน่วยงานราชการที่เกี่ยวข้อง โดยพระครูวินัยธรได้เสนอชื่อตำบลที่จะจัดตั้งในครั้งนี้ว่า ตำบลนพรัตน์ ตามชื่อวัดนพรัตนาราม และกระทรวงมหาดไทยได้ออกประกาศตั้งตำบลนพรัตน์ในวันที่ 7 พฤศจิกายน พ.ศ. 2533 โดยให้มีผลในวันเดียวกัน กำนันคนแรกของตำบลคือ ปาน กล่ำเชย ผู้ใหญ่บ้านหมู่ที่ 2 ตำบลศาลาครุ (เดิม)
ตำบลนพรัตน์ทั้งตำบลอยู่ในเขตองค์การบริหารส่วนตำบลนพรัตน์ซึ่งได้รับการยกฐานะจากเดิมที่เป็นสภาตำบลนพรัตน์เมื่อวันที่ 2 มีนาคม พ.ศ. 2538
ที่ตั้งและอาณาเขต

ตำบลนพรัตน์ตั้งอยู่ทางทิศตะวันออกเฉียงเหนือของอำเภอหนองเสือ ห่างจากตัวอำเภอเป็นระยะทางประมาณ 12 กิโลเมตร มีอาณาเขตติดต่อกับตำบลข้างเคียงดังต่อไปนี้
ทิศเหนือ ติดต่อกับตำบลหนองโรง (อำเภอหนองแค จังหวัดสระบุรี)
ทิศตะวันออก ติดต่อกับตำบลหนองหมู (อำเภอวิหารแดง จังหวัดสระบุรี) และตำบลศาลาครุ (อำเภอหนองเสือ)
ทิศใต้ ติดต่อกับตำบลหนองสามวังและตำบลบึงบา (อำเภอหนองเสือ)
ทิศตะวันตก ติดต่อกับตำบลบึงกาสาม (อำเภอหนองเสือ)
การแบ่งเขตการปกครอง

ตำบลนพรัตน์แบ่งเขตการปกครองออกเป็น 8 หมู่บ้าน ได้แก่
หมู่ที่ 1 บ้านวังศาลา
หมู่ที่ 2 บ้านเกาะแขม
หมู่ที่ 3 บ้านดอนพัฒนา
หมู่ที่ 4 บ้านหนองสัมพันธ์
หมู่ที่ 5 บ้านสหกรณ์พัฒนา
หมู่ที่ 6 บ้านนพรัตน์พัฒนา
หมู่ที่ 7 บ้านหนองลีพัฒนา
หมู่ที่ 8 บ้านหนองบัวหลวง
การคมนาคม

เส้นทางสายสำคัญที่ใช้สัญจรภายในพื้นที่ตำบลนพรัตน์และเชื่อมต่อกับตำบลอื่น ๆ ได้แก่
ทางหลวงชนบท ปท.3022 สายแยกทางหลวงหมายเลข 305 (กม.ที่ 26+400) – บ้านแสนสุขสกัดห้า
ทางหลวงชนบท ปท.3024 สายแยกทางหลวงหมายเลข 305 (กม.ที่ 29+000) – เลียบคลอง 12 ฝั่งตะวันออก
ทางหลวงชนบท ปท.3025 สายแยกทางหลวงหมายเลข 305 (กม.ที่ 28+950) – เลียบคลอง 12 ฝั่งตะวันตก
ทางหลวงชนบท ปท.3026 สายแยกทางหลวงหมายเลข 305 (กม.ที่ 31+550) – เลียบคลอง 13 ฝั่งตะวันตก
ทางหลวงชนบท ปท.5021 สายแยกถนนเทศบาลท่าโขลง–บ้านคลองสิบสาม
ทางหลวงท้องถิ่น ปท.ถ 1-0004 สายบ้านคลองสิบ–บ้านคลองสิบสาม
ตำบลพืชอุดม

| ตำบลพืชอุดม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phuet Udom
ประเทศ: ไทย
จังหวัด: ปทุมธานี
อำเภอ: ลำลูกกา
พื้นที่
 • ทั้งหมด: 25 ตร.กม. (10 ตร.ไมล์)
ประชากร (2563)
 • ทั้งหมด: 4,021 คน
 • ความหนาแน่น: 160.84 คน/ตร.กม. (416.6 คน/ตร.ไมล์)
รหัสไปรษณีย์ : 12150
รหัสภูมิศาสตร์: 130608
 ส่วนหนึ่งของสารานุกรมประเทศไทย
พืชอุดม เป็นตำบลหนึ่งของอำเภอลำลูกกา จังหวัดปทุมธานี ตั้งอยู่บริเวณเขตแดนระหว่างจังหวัดปทุมธานีกับจังหวัดนครนายก จังหวัดฉะเชิงเทรา และกรุงเทพมหานคร สภาพพื้นที่เป็นที่ราบลุ่ม มีคลองขุดชลประทานหลายสายไหลผ่าน ได้แก่ คลองสิบสาม คลองสิบสี่ และคลองหกวาสายล่าง ประชากรส่วนใหญ่ประกอบอาชีพเกษตรกรรม (เช่น ทำนา ทำสวน ทำไร่อ้อยและไร่หญ้า) ประมง (เช่น เลี้ยงปลา เลี้ยงกุ้ง) ค้าขาย และทำงานในโรงงานอุตสาหกรรมหรือสถานประกอบการของเอกชน
ประวัติ

เดิมพื้นที่ตําบลพืชอุดมเป็นส่วนหนึ่งของตำบลลำไทร จนกระทั่งในวันที่ 27 กรกฎาคม พ.ศ. 2532 กระทรวงมหาดไทยได้ออกประกาศตั้งและกำหนดเขตตำบลในอำเภอลำลูกกา โดยแยกพื้นที่หมู่บ้าน 9 หมู่บ้านทางด้านตะวันออกของตำบลลำไทรออกมาจัดตั้งเป็น ตำบลพืชอุดม และให้มีผลตั้งแต่วันที่ 10 สิงหาคม ปีเดียวกัน ตำบลใหม่นี้ได้ชื่อมาจากชื่อวัดพืชอุดมซึ่งตั้งอยู่ในหมู่ที่ 9 เดิมวัดนี้มีชื่อว่า "วัดราษฎร์ศรัทธาราม" ต่อมาได้เปลี่ยนชื่อเป็น "วัดพืชอุดม" เนื่องจากบริเวณวัดและพื้นที่ใกล้เคียงมีไม้ผล ไม้ดอก และพืชพรรณธัญญาหารต่าง ๆ ขึ้นอยู่อย่างอุดมสมบูรณ์
ตําบลพืชอุดมทั้งตำบลอยู่ในเขตองค์การบริหารส่วนตำบลพืชอุดมซึ่งได้รับการยกฐานะจากเดิมที่เป็นสภาตำบลพืชอุดมเมื่อวันที่ 31 มีนาคม พ.ศ. 2539
ที่ตั้งและอาณาเขต

ตำบลพืชอุดมตั้งอยู่ทางทิศตะวันออกสุดของอำเภอลำลูกกา ห่างจากตัวอำเภอเป็นระยะทางประมาณ 18 กิโลเมตร มีอาณาเขตติดต่อกับตำบลข้างเคียงดังต่อไปนี้
ทิศเหนือ ติดต่อกับตำบลบึงคอไห (อำเภอลำลูกกา)
ทิศตะวันออก ติดต่อกับตำบลบึงศาล ตำบลชุมพล (อำเภอองครักษ์ จังหวัดนครนายก) และตำบลบึงน้ำรักษ์ (อำเภอบางน้ำเปรี้ยว จังหวัดฉะเชิงเทรา)
ทิศใต้ ติดต่อกับแขวงคลองสิบสอง (เขตหนองจอก กรุงเทพมหานคร)
ทิศตะวันตก ติดต่อกับตำบลลำไทร (อำเภอลำลูกกา)
การแบ่งเขตการปกครอง

ตำบลพืชอุดมแบ่งเขตการปกครองออกเป็น 9 หมู่บ้าน ได้แก่
หมู่ที่ 1 บ้านธนารัตน์หรือบ้านคลองสิบสี่
หมู่ที่ 2 บ้านอุดมสุขหรือบ้านคลองสิบสี่
หมู่ที่ 3 บ้านศิริพัฒนาหรือบ้านคลองสิบสี่
หมู่ที่ 4 บ้านอุดมพัฒนาหรือบ้านพืชอุดม
หมู่ที่ 5 บ้านคลองสิบสาม
หมู่ที่ 6 บ้านนิเทศพัฒนาหรือบ้านคลองสิบสาม
หมู่ที่ 7 บ้านคลองสิบสามพัฒนาหรือบ้านคลองสิบสาม
หมู่ที่ 8 บ้านสมบูรณ์พัฒนาหรือบ้านพืชอุดม
หมู่ที่ 9 บ้านพืชอุดม
การคมนาคม

เส้นทางสายสำคัญที่ใช้สัญจรภายในพื้นที่ตำบลพืชอุดมและเชื่อมต่อกับตำบลอื่น ๆ ได้แก่
ถนนลำลูกกา (ทางหลวงแผ่นดินหมายเลข 3312 สายสนามกีฬาธูปะเตมีย์–คลอง 16)
ทางหลวงชนบท ปท.3012 สายแยกทางหลวงหมายเลข 305 (กม.ที่ 30+950) – บ้านหนองจอก
ทางหลวงชนบท ปท.3035 สายแยกทางหลวงหมายเลข 305 (กม.ที่ 31+800) – คลองแสนแสบ
ทางหลวงชนบท ปท.3011 สายแยกทางหลวงหมายเลข 305 (กม.ที่ 34+000) – บ้านคลองสิบสี่หกวา
ทางหลวงท้องถิ่น ปท.ถ 55-001 สายแยกทางหลวงหมายเลข 3312 – บ้านคลองสิบสาม ตอนที่ 2
ทางหลวงท้องถิ่น ปท.ถ 55-002 สายแยกทางหลวงหมายเลข 3312 – บ้านคลองสิบสาม ตอนที่ 1
ทางหลวงท้องถิ่น ปท.ถ 55-003 สายแยกทางหลวงหมายเลข 3312 – หนองจอก
องค์การบริหารส่วนตำบลคลองน้อย (จังหวัดพระนครศรีอยุธยา)

| องค์การบริหารส่วนตำบลคลองน้อย |
| --- | --- |
องค์การบริหารส่วนตำบล
อบต.คลองน้อยที่ตั้งที่ทำการองค์การบริหารส่วนตำบลคลองน้อย
พิกัด: 14°39′09.2″N 100°33′02.4″E﻿ / ﻿14.652556°N 100.550667°E﻿ / 14.652556; 100.550667
ประเทศ:  ไทย
จังหวัด: พระนครศรีอยุธยา
อำเภอ: บ้านแพรก
พื้นที่
 • ทั้งหมด: 23.50 ตร.กม. (9.07 ตร.ไมล์)
ประชากร (2564)
 • ทั้งหมด: 2,815 คน
 • ความหนาแน่น: 119.78 คน/ตร.กม. (310.2 คน/ตร.ไมล์)
รหัส อปท.: 06141602
ที่อยู่ที่ทำการ: หมู่ที่ 3 ตำบลคลองน้อย อำเภอบ้านแพรก จังหวัดพระนครศรีอยุธยา 13240
เว็บไซต์: www.klongnoi-banpraek.go.th
 ส่วนหนึ่งของสารานุกรมประเทศไทย
องค์การบริหารส่วนตำบลคลองน้อย เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลคลองน้อยและตำบลสองห้อง อำเภอบ้านแพรก จังหวัดพระนครศรีอยุธยา
ในวันที่ 1 มีนาคม พ.ศ. 2501 ตำบลคลองน้อยเป็น 1 ใน 59 ตำบลแรกของประเทศไทยที่ทางราชการได้จัดตั้งองค์กรปกครองส่วนท้องถิ่นรูปแบบองค์การบริหารส่วนตำบลขึ้นในท้องที่ และในวันที่ 24 สิงหาคม พ.ศ. 2516 ทางราชการได้ลดฐานะองค์การบริหารส่วนตำบลคลองน้อยเป็นสภาตำบลคลองน้อย ตามความเหมาะสมของพื้นที่ตำบล ก่อนที่จะจัดตั้งสภาตำบลคลองน้อยเป็นองค์การบริหารส่วนตำบลคลองน้อยอีกครั้งในวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลสองห้อง รวมเข้ากับพื้นที่องค์การบริหารส่วนตำบลคลองน้อย ทำให้เขตองค์การบริหารส่วนตำบลคลองน้อยครอบคลุมพื้นที่ตำบลคลองน้อยและตำบลสองห้องทั้งหมด
แหล่งข้อมูลอื่น

เว็บไซต์องค์การบริหารส่วนตำบลคลองน้อย
| ด ค กองค์กรปกครองส่วนท้องถิ่นระดับล่างในจังหวัดพระนครศรีอยุธยา |
| --- | --- | --- |
| เทศบาลนคร |  พระนครศรีอยุธยา  |  |
| เทศบาลเมือง |  บ้านกรด  ผักไห่  ลำตาเสา  เสนา  อโยธยา  |  |
| เทศบาลตำบล |  คลองจิก  เจ้าเจ็ด  เชียงรากน้อย  ตลาดเกรียบ  ท่าเรือ  ท่าหลวง  นครหลวง  บางกระสั้น  บางซ้าย  บางไทร  บางนมโค  บางบาล  บางปะหัน  บางปะอิน  บ้านแพรก  บ้านสร้าง  ปราสาททอง  พระอินทราชา  ภาชี  มหาพราหมณ์  มหาราช  ราชคราม  โรงช้าง  ลาดชะโด  ลาดบัวหลวง  สามกอ  สามเมือง  หัวเวียง  อรัญญิก  อุทัย  |  |
| องค์การบริหารส่วนตำบล |  กบเจา  กระจิว  กระแชง  กุฎี  เกาะเกิด  เกาะเรียน  ข้าวงาม  ข้าวเม่า  คลองตะเคียน  คลองน้อย  คลองพระยาบันลือ  คลองสระบัว  คลองสะแก  คานหาม  คู้สลอด  โคกช้าง  โคกม่วง  จำปา  ชะแมบ  ชายนา  ดอนทอง  ดอนลาน  ดอนหญ้านาง  ตลิ่งชัน  ตานิม  ทับน้ำ  ท่าเจ้าสนุก  ท่าดินแดง  ท่าตอ  ท่าหลวง  เทพมงคล  ธนู  นาคู  น้ำเต้า  บ่อตาโล่  บ่อโพง  บางซ้าย  บางเดื่อ  บางนา  บางประแดง  บางปะหัน  บางยี่โท  บ้านกลึง  บ้านเกาะ  บ้านขล้อ  บ้านขวาง  บ้านคลัง  บ้านแค  บ้านช้าง  บ้านชุ้ง  บ้านนา  บ้านป้อม  บ้านแป้ง  บ้านพลับ  บ้านแพน  บ้านโพ  บ้านโพธิ์  บ้านม้า  บ้านร่อม  บ้านลี่  บ้านหลวง  บ้านหว้า  บ้านหีบ  บ้านใหม่ (อำเภอพระนครศรีอยุธยา)  บ้านใหม่ (อำเภอมหาราช)  ปลายกลัด  ปากกราน  ปากจั่น  ปากท่า  ไผ่พระ  ไผ่ล้อม  พยอม  พระแก้ว  พระขาว  พระยาบันลือ  พุทเลา  โพแตง  โพธิ์สามต้น  โพธิ์เอน  โพสาวหาญ  ภูเขาทอง  มารวิชัย  แม่ลา  ไม้ตรา  ระโสม  รางจรเข้  ลาดงา  ลาดชิด  ลาดน้ำเค็ม  ลาดบัวหลวง  ลำไทร  ลุมพลี  วังจุฬา  วังแดง  วังน้อย  วังพัฒนา  วัดตูม  วัดยม  ศาลาลอย  สนับทึบ  สนามชัย  สวนพริก  สามตุ่ม  สามบัณฑิต  สามเรือน  สำพะเนียง  สำเภาล่ม  สิงหนาท  เสนา  เสาธง  หนองขนาก  หนองน้ำส้ม  หนองน้ำใส  หนองปลิง  หนองไม้ซุง  หน้าโคก  หลักชัย  หันตรา  หันตะเภา  หันสัง  อุทัย  |  |
ตำบลบ้านสวน (อำเภอเมืองสุโขทัย)

สำหรับสถานที่อื่นที่มีชื่อเดียวกัน ดูที่ ตำบลบ้านสวน
| ตำบลบ้านสวน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Suan
ประเทศ: ไทย
จังหวัด: สุโขทัย
อำเภอ: เมืองสุโขทัย
พื้นที่
 • ทั้งหมด: 168.99 ตร.กม. (65.25 ตร.ไมล์)
ประชากร (2552)
 • ทั้งหมด: 16,089 คน
 • ความหนาแน่น: 95.20 คน/ตร.กม. (246.6 คน/ตร.ไมล์)
รหัสไปรษณีย์ : 64220
รหัสภูมิศาสตร์: 640102
 ส่วนหนึ่งของสารานุกรมประเทศไทย
ตำบลบ้านสวน เป็นตำบลหนึ่งในอำเภอเมืองสุโขทัย จังหวัดสุโขทัย เป็นชุมชนขนาดใหญ่ที่มีประวัติความเป็นมานับแต่ครั้งกรุงสุโขทัยเป็นราชธานี สืบความจากหลักฐานการตั้งถิ่นฐานโดยมีวัดเป็นศูนย์กลางในอดีต พร้อมกับหลักฐานวัดร้างที่ขึ้นทะเบียนโดยกรมศิลปากรที่มีประวัติเนื่องต่อกับชุมชนในอดีตล่วงมาจนถึงปัจจุบัน ตำบลบ้านสวนเป็นศูนย์การการเพราะปลูกข้าว "คุณภาพ" ที่สำคัญอีกแหล่งหนึ่งของจังหวัดสุโขทัย อันเนื่องเป็นที่ลุ่มที่เหมาะแก่การทำเกษตร
ประวัติ

มีหลักฐานว่า คำว่า บ้านสวน ซึ่งหมายถึงชื่อของหมู่บ้าน ปรากฏในเอกสารจดหมายเหตุเป็นครั้งแรกในสมุดไทยดำชื่อจดหมายเหตุรัชกาลที่ 1 จุลศักราช 1147 ชื่อสำเนาบัญชีเรื่องบัญชีจ่ายข้าวฉางหลวงให้แก่โรงสีส่งกองทัพครั้งรบพม่า ปีมะเส็งสัปตศก ปีมะเมียอัฐศก เลขที่ 1 พ.ศ. 2328 มีเนื้อความว่า มีชุมชนในความปกครองของเมืองสุโขทัยส่งข้าวสารให้กองทัพไทยเพื่อเตรียมสู้รบกับกองทัพพม่าจำนวน 3 หมู่บ้าน ๆ ละ 2 ทะนาน คือ บ้านธานี บ้านกล้วย บ้านสวน ในปีมะเส็งสัปตศกกับปีมะเมียอัฐศกตรงกับ พ.ศ. 2328 และ พ.ศ. 2329 แสดงว่า เมื่อพระบาทสมเด็จพระพุทธยอดฟ้าจุฬาโลก (20 มีนาคม พ.ศ. 2279 — 7 กันยายน พ.ศ. 2352) ทรงก่อตั้งพระราชวงศ์จักรีและยกฐานะบางกอกให้เป็นกรุงรัตนโกสินทร์ได้ 4 –5 ปีก็มีชื่อ บ้านสวน แล้วแสดงว่า บ้านสวนมีความเก่าแก่มายาวนานเกือบ 230 ปี ต้นฉบับเอกสารจดหมายเหตุเป็นเอกสารตัวเขียนในสมุดไทยรักษาไว้ ณ งานบริการภาษาโบราณ หอสมุดแห่งชาติ กรุงเทพมหานคร
คำว่า บ้านสวน น่าจะมีที่มาจากคำว่า ข้าวนาสวนหรือนาดำ ดังหลักฐานต่อไปนี้
พจนานุกรมฉบับราชบัณฑิตยสถาน พ.ศ. 2525 ให้ข้อมูลคำว่า นาสวน เป็นคำนามเรียกข้าวเปลือกที่มีเมล็ดแข็งเป็นมันว่า ข้าวนาสวน
พระบาทสมเด็จพระพุทธยอดฟ้าจุฬาโลก (20 มีนาคม พ.ศ. 2279 — 7 กันยายน พ.ศ. 2352) ทรงออกกฎหมายเมื่อ พ.ศ. 2335 ห้ามมิให้ผู้ใดกักตุนข้าว “อย่าให้ขายข้าวแก่กันขึ้นเอาราคามาก แลให้ราษฎรซื้อขายกันข้าวนาทุ่งคงเกวียนละสองตำลึง ข้าวนาสวนคงเกวียนละสิบบาท จะเอาตัวเป็นโทษถึงตาย ส่วนผู้รู้เห็นเป็นใจชักนำซื้อขายได้ส่วนแบ่งนั้นจะเอาตัวเป็นโทษเฆี่ยนคนละสามยก ตระเวนบกสามวัน ตระเวนเรือสามวัน ส่งตัวไปเป็นตะพุ่นหญ้าช้าง”
มีข้อมูลถูกบันทึกไว้ว่า บ้านสวนเป็นตำบลที่มีพืชพันธุ์ธัญญาหารสมบูรณ์ เป็นแหล่งอาหารที่มีทั้งนาข้าว ส่วนผลไม้ ตลอดจนปลาในห้วย หนอง คลอง บึง ข้าวสารของตำบลบ้านสวนเป็นข้าวที่มีคุณภาพ หุงขึ้นหม้อและอ่อนนุ่มไม่แข็งกระด้าง คนในเมืองชอบกินข้าวสารบ้านสวน (ปัจจุบันก็ยังมีคุณภาพอยู่) และคนบ้านสวนในสมัยนั้น ก็จะนำมาขายถึงในตัวเมือง โดยนำข้าวใส่กระบุงหาบโดยเดินเท้าจากบ้านสวนถึงในตลาด ทุก ๆ วันชาวบ้านสวนจะหาบข้าวมาขายในเมืองอยู่เสมอ
นอกจากนี้บ้านสวนยังเป็นยังคงรักษาอนุรักษ์ดนตรีพื้นบ้าน "มังคละ"นับแต่ครั้งกรุงสุโขทัย มาจนกระทั่งปัจจุบัน  ในศิลาจารึกหลักที่ 1 บันทึกไว้ว่า "ท้าวหัวราน คำบง คำกลอง ด้วยเสียงพาทย์เสียงพิณ เลื่อนขับ" มีผู้ให้คำอธิบายและตีความว่า คำบง คำกลอง เป็นคำโบราณที่มีใช้ตั้งแต่สมัยกรุงสุโขทัยแปลว่า การประโคม ดังนั้นคำว่า คำบง คำกลอง จึงหมายถึงการตีกลองหรือประโคมกลองที่ขึงด้วยหนัง ซึ่งหมายถึงกลองมังคละ และยังคงปรากฏมีที่บ้านสวนที่ชาวบ้านสวนจะเรียกว่า "ปีกลอง"  และบางพื้นที่ของจังหวัดพิษณุโลกตามที่ไมเคิล ไรท์ เคยมาเก็บข้อมูลและบันทึกไว้
พ.ศ. 2539 สภาตำบลบ้านสวน อำเภอเมืองสุโขทัย จังหวัดสุโขทัย ได้ถูกยกเป็นองค์การบริหารส่วนตำบลบ้านสวน (ลำดับที่ ) ตามประกาศกระทรวงมหาดไทย เรื่อง จัดตั้งองค์การบริหารส่วนตำบล เมื่อวันที่ 19 มกราคม พ.ศ. 2539 ลงนามโดย นายบรรหาร ศิลปอาชา รัฐมนตรีว่าการกระทรวงมหาดไทย (หน้า 48 เล่ม 113 ตอนที่ 9 ง ราชกิจจานุเบกษา 30 มกราคม 2539) มีผลให้เป็นองค์การบริหารส่วนตำบลบ้านสวน ตั้งแต่วันที่ 29 มีนาคม พ.ศ. 2539
พื้นที่องค์การบริหารส่วนตำบลบ้านสวน มีพื้นที่ 101 ตารางกิโลเมตร มีจำนวนหมู่บ้านในเขตองค์การบริหารส่วนตำบล 13 หมู่บ้าน
ภูมิศาสตร์

ตำบลบ้านสวน ห่างจากที่ว่าการอำเภอเมืองสุโขทัย 7 กิโลเมตร มีอาณาเขตติดต่อกับเขตข้างเคียง ดังนี้
ทิศเหนือ ติดต่อกับตำบลเกาะตาเลี้ยง อำเภอศรีสำโรง จังหวัดสุโขทัย
ทิศตะวันออก ติดต่อกับตำบลตลุกเทียม อำเภอพรหมพิราม จังหวัดพิษณุโลก (สามารถเชื่อมไปยังอำเภอพิชัย จังหวัดอุตรดิตถ์) และตำบลไกรใน อำเภอกงไกรลาศ จังหวัดสุโขทัย
ทิศใต้ ติดต่อกับตำบลบ้านหลุม อำเภอเมืองสุโขทัย จังหวัดสุโขทัย
ทิศตะวันตก ติดต่อกับตำบลตาลเตี้ย อำเภอเมืองสุโขทัย จังหวัดสุโขทัย
การปกครอง

ตำบลบ้านสวนแบ่งการปกครองเป็น 13 หมู่บ้าน โดยอยู่ในพื้นที่เทศบาลตำบลบ้านสวน จำนวน 3 หมู่ คือ หมู่ที่ 1 (บางส่วน) หมู่ที่ 2 และหมู่ที่ 3 (บางส่วน) นอกนั้นอยู่ในพื้นที่องค์การบริหารส่วนตำบลบ้านสวน หมู่บ้านทั้ง 13 หมู่บ้าน ได้แก่
หมู่ 1 (บ้านป่า)
หมู่ 2 (บ้านสวนใต้)
หมู่ 3 (บ้านหน้าโบสถ์ บ้านกลาง ยกเว้นตลาดบ้านสวน-และวัดคุ้งยางใหญ่)
หมู่ 4 (บ้านไร่-วัดบึง-วัดฤทธิ์-บ้านบอน)
หมู่ 5 (บ้านคลองด่าน)
หมู่ 6 (คลองตะเคียน)
หมู่ 7 (หนองโครง)
หมู่ 8 (บ้านไผ่ขวาง)
หมู่ 9 (บ้านสวนเหนือ/เหมืองใหญ่)
หมู่ 10 (คลองปลายนา)
หมู่ 11 (หนองทอง/วัดหนองทอง)
หมู่ 12 (บ้านวัดจันทร์)
หมู่ 13 (บ้านโปร่ง)
การปกครองส่วนท้องถิ่น

ท้องที่ตำบลบ้านสวนประกอบไปด้วย 13 หมู่บ้าน มีการจัดการแบ่งการปกครองท้องถิ่น 2 แห่งคือ
การปกครองส่วนท้องถิ่น > เทศบาลตำบลบ้านสวน

เทศบาลตำบลบ้านสวน ได้ยกฐานะจากสุขาภิบาลบ้านสวนเมื่อ 27 มีนาคม 2505 ตามพระราชบัญญัติสุขาภิบาล พ.ศ. 2495 เป็นเทศบาลตำบลบ้านสวน เมื่อวันที่ 25 พฤษภาคม 2542 โดยประกาศในราชกิจจานุเบกษา ฉบับ-เล่ม 116 ตอนที่ 9 ก. หน้า 1 ลงวันที่ 24 กุมภาพันธ์ 2543 ครอบคลุมพื้นที่หมู่ที่ 2 และพื้นที่บางส่วนของหมู่ที่ 3 มีพื้นที่ 3 ตารางกิโลเมตร หรือราว 5 ไร่ 44 ตารางวา (สำรวจเมื่อ 31 พฤศจิกายน 2553) ที่ตั้งสำนักงาน เทศบาลตำบลบ้านสวน 
ถนนในชุมชน หมู่ 3 ตำบลบ้านสวน อำเภอเมืองสุโขทัย จังหวัดสุโขทัย 64220
จำนวนบ้าน 1,512 หลังคาเรือน จำนวนประชากร ณ เดือนเมษายน พ.ศ. 2550 มีจำนวน 4,819 คน ชาย 2,253 คน หญิง 2,566 คน ความหนาแน่นเฉลี่ย 1657.33 คน / ตารางกิโลเมตร
การปกครองส่วนท้องถิ่น > องค์การบริหารส่วนตำบลบ้านสวน

องค์การบริหารส่วนตำบลบ้านสวน ก่อตั้งเมื่อ พ.ศ. 2539 (อบต.) ครอบคลุมพื้นที่ตำบลบ้านสวน (เฉพาะนอกเขตเทศบาลตำบลบ้านสวน) ยกเว้นพื้นที่หมู่ 2 และ 3 (บางส่วน) มีพื้นที่ 101 ตารางกิโลเมตร ที่ตั้งสำนักงาน องค์การบริหารส่วนตำบลบ้านสวน ถนนเลี่ยงเมือง สุโขทัย-พิษณุโลก รึมบึงใหญ่ หมู่ 9 ตำบลบ้านสวน อำเภอเมืองสุโขทัย จังหวัดสุโขทัย 64220
มีประชากรชาย 6,917 คน ประชากรหญิง 8,064 คน รวมทั้งหมด 14,981 คน
ประชากร

ประชากรในตำบลบ้านสวนมีจำนวน 14,981 คน และ จำนวนหลังคาเรือน 2,833 หลังคาเรือน
ศาสนาสถาน/วัด

วัดคุ้งยางใหญ่
วัดคลองตะเคียน
วัดหัวฝาย
วัดป่าเรไร
วัดบึงวนาราม
วัดฤทธิ์ศิริราษฎร์เจริญธรรม
วัดอมราวาส
สถานศึกษา/โรงเรียน

โรงเรียนวัดคุ้งยางใหญ่
โรงเรียนวัดฤทธิ์
โรงเรียนวัดจันทร์
โรงเรียนบ้านสวนใต้
โรงเรียนบ้านสวนวิทยาคม
หน่วยงาน/หน่วยงานราชการ

สถานีตำรวจบ้านสวน
โรงพยาบาลส่งเสริมสุขภาพตำบลบ้านสวน
ไปรษณีย์บ้านสวน
การคมนาคม

การคมนาคมจะใช้เส้นทางถนนสิงหวัฒน์ (สายพิษณุโลก–สุโขทัย) ระยะทางจากสุโขทัยถึงบ้านสวนประมาณ 7 กิโลเมตร มีรถสองแถวประจำทาง และรถมอเตอร์ไซด์รับจ้าง
แหล่งข้อมูลอื่น

เว็บไซต์จังหวัดสุโขทัย
เว็บไซต์บ้านสวนดอตเน็ต โดยดิเรก ด้วงลอย (พลอยบุตร)
เทศบาลตำบลบ้านสวน อำเภอเมือง จังหวัดสุโขทัย[ลิงก์เสีย]
ดิเรก ด้วงลอย พระปลัดระพิน พุทฺธิสาโร. (2563). ประวัติศาสตร์ท้องถิ่นบ้านสวน สุโขทัย-Local History of  Bansuan Sukhothai Province.  สุโขทัย  : กองทุนพระครูสุพัฒนพิธาน (ทองดี มหาวีโร/อานใหญ่). ISBN : 978-616-568-180-3
ศูนย์รวมข้อมูลองค์การบริหารส่วนตำบล
ตำบลบ้านสวน อำเภอเมืองสุโขทัย จังหวัดสุโขทัย เก็บถาวร 2020-06-08 ที่ เวย์แบ็กแมชชีน
องค์การบริหารส่วนตำบลบ้านสวน (อบต.บ้านสวน) อำเภอเมืองสุโขทัย จังหวัดสุโขทัย เก็บถาวร 2020-06-08 ที่ เวย์แบ็กแมชชีน
สื่อ Facebook ขององค์การบริหารส่วนตำบลบ้านสวน (อบต.บ้านสวน) อำเภอเมืองสุโขทัย จังหวัดสุโขทัย
| ด ค กตำบลในจังหวัดสุโขทัย |
| --- | --- | --- |
| อำเภอกงไกรลาศ |  กง  บ้านกร่าง  ไกรนอก  ไกรกลาง  ไกรใน  ดงเดือย  ป่าแฝก  กกแรต  ท่าฉนวน  หนองตูม  บ้านใหม่สุขเกษม  |  |
| อำเภอคีรีมาศ |  โตนด  ทุ่งหลวง  บ้านป้อม  สามพวง  ศรีคีรีมาศ  หนองจิก  นาเชิงคีรี  หนองกระดิ่ง  บ้านน้ำพุ  ทุ่งยางเมือง  |  |
| อำเภอทุ่งเสลี่ยม |  บ้านใหม่ไชยมงคล  ไทยชนะศึก  ทุ่งเสลี่ยม  กลางดง  เขาแก้วศรีสมบูรณ์  |  |
| อำเภอบ้านด่านลานหอย |  ลานหอย  บ้านด่าน  วังตะคร้อ  วังน้ำขาว  ตลิ่งชัน  หนองหญ้าปล้อง  วังลึก  |  |
| อำเภอเมืองสุโขทัย |  ธานี  บ้านสวน  เมืองเก่า  ปากแคว  ยางซ้าย  บ้านกล้วย  บ้านหลุม  ตาลเตี้ย  ปากพระ  วังทองแดง  |  |
| อำเภอศรีนคร |  ศรีนคร  นครเดิฐ  น้ำขุม  คลองมะพลับ  หนองบัว  |  |
| อำเภอศรีสัชนาลัย |  หาดเสี้ยว  ป่างิ้ว  แม่สำ  แม่สิน  บ้านตึก  หนองอ้อ  ท่าชัย  ศรีสัชนาลัย  ดงคู่  บ้านแก่ง  สารจิตร  |  |
| อำเภอศรีสำโรง |  คลองตาล  วังลึก  สามเรือน  บ้านนา  วังทอง  นาขุนไกร  เกาะตาเลี้ยง  วัดเกาะ  บ้านไร่  ทับผึ้ง  บ้านซ่าน  วังใหญ่  ราวต้นจันทร์  |  |
| อำเภอสวรรคโลก |  เมืองสวรรคโลก  ในเมือง  คลองกระจง  วังพิณพาทย์  วังไม้ขอน  ย่านยาว  นาทุ่ง  คลองยาง  เมืองบางยม  ท่าทอง  ปากน้ำ  ป่ากุมเกาะ  เมืองบางขลัง  หนองกลับ  |  |
| ด ค กองค์กรปกครองส่วนท้องถิ่นระดับล่างในจังหวัดสุโขทัย |
| --- | --- | --- |
| เทศบาลเมือง |  สุโขทัยธานี  สวรรคโลก  ศรีสัชนาลัย  |  |
| เทศบาลตำบล |  กงไกรลาศ  กลางดง  เขาแก้วศรีสมบูรณ์  คลองยาง  ตลิ่งชัน  ทุ่งเสลี่ยม  ทุ่งหลวง  ในเมือง  บ้านกล้วย  บ้านโตนด  บ้านสวน  ป่ากุมเกาะ  เมืองเก่า  เมืองบางขลัง  ลานหอย  ศรีนคร  ศรีสำโรง  หาดเสี้ยว  |  |
| องค์การบริหารส่วนตำบล |  กกแรต  กง  เกาะตาเลี้ยง  ไกรกลาง  ไกรนอก  ไกรใน  คลองกระจง  คลองมะพลับ  ดงคู่  ดงเดือย  ตาลเตี้ย  ตาลโตนด  ทับผึ้ง  ท่าฉนวน  ท่าทอง  ทุ่งยางเมือง  ทุ่งเสลี่ยม  ไทยชนะศึก  นครเดิฐ  นาขุนไกร  นาเชิงคีรี  นาทุ่ง  น้ำขุม  บ้านแก่ง  บ้านซ่าน  บ้านด่าน  บ้านตึก  บ้านนา  บ้านน้ำพุ  บ้านป้อม  บ้านไร่  บ้านสวน  บ้านหลุม  บ้านใหม่ไชยมงคล  บ้านใหม่สุขเกษม  ปากแคว  ปากน้ำ  ปากพระ  ป่างิ้ว  ป่าแฝก  เมืองเก่า  เมืองบางยม  แม่สำ  แม่สิน  ยางซ้าย  ย่านยาว  ราวต้นจันทร์  ลานหอย  วังตะคร้อ  วังทอง  วังทองแดง  วังน้ำขาว  วังไม้ขอน  วังลึก (บ้านด่านลานหอย)  วังลึก (ศรีสำโรง)  วังใหญ่  วัดเกาะ  ศรีคีรีมาศ  ศรีนคร  สามพวง  สามเรือน  สารจิตร  หนองกระดิ่ง  หนองกลับ  หนองจิก  หนองตูม  หนองบัว  หนองหญ้าปล้อง  หนองอ้อ  |  |
องค์การบริหารส่วนตำบลสำพะเนียง (จังหวัดพระนครศรีอยุธยา)

| องค์การบริหารส่วนตำบลสำพะเนียง |
| --- | --- |
องค์การบริหารส่วนตำบล
อบต.สำพะเนียงที่ตั้งที่ทำการองค์การบริหารส่วนตำบลสำพะเนียง
พิกัด: 14°37′56.4″N 100°32′23.1″E﻿ / ﻿14.632333°N 100.539750°E﻿ / 14.632333; 100.539750
ประเทศ:  ไทย
จังหวัด: พระนครศรีอยุธยา
อำเภอ: บ้านแพรก
พื้นที่
 • ทั้งหมด: 21.09 ตร.กม. (8.14 ตร.ไมล์)
ประชากร (2564)
 • ทั้งหมด: 4,011 คน
 • ความหนาแน่น: 190.18 คน/ตร.กม. (492.6 คน/ตร.ไมล์)
รหัส อปท.: 06141603
ที่อยู่ที่ทำการ: เลขที่ 136 หมู่ที่ 6 ตำบลสำพะเนียง อำเภอบ้านแพรก จังหวัดพระนครศรีอยุธยา 13240
เว็บไซต์: www.sampaneang.go.th
 ส่วนหนึ่งของสารานุกรมประเทศไทย
องค์การบริหารส่วนตำบลสำพะเนียง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 5 กับพื้นที่บางส่วนของหมู่ที่ 2–4 ตำบลบ้านแพรก พื้นที่ทั้งหมดของหมู่ที่ 3–6 และบางส่วนของหมู่ที่ 1–2 ตำบลสำพะเนียง (เฉพาะนอกเขตเทศบาลตำบลบ้านแพรก) และพื้นที่ทั้งหมดของตำบลบ้านใหม่ อำเภอบ้านแพรก จังหวัดพระนครศรีอยุธยา เดิมได้รับการจัดตั้งเป็นสภาตำบลสำพะเนียงใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลสำพะเนียงเมื่อวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบ้านแพรกและสภาตำบลบ้านใหม่ รวมเข้ากับพื้นที่องค์การบริหารส่วนตำบลสำพะเนียง ทำให้เขตองค์การบริหารส่วนตำบลสำพะเนียงครอบคลุมพื้นที่ตำบลบ้านใหม่ทั้งตำบล รวมทั้งบางส่วนของตำบลบ้านแพรกกับตำบลสำพะเนียง (นอกเขตเทศบาลตำบลบ้านแพรก)
แหล่งข้อมูลอื่น

เว็บไซต์องค์การบริหารส่วนตำบลสำพะเนียง
| ด ค กองค์กรปกครองส่วนท้องถิ่นระดับล่างในจังหวัดพระนครศรีอยุธยา |
| --- | --- | --- |
| เทศบาลนคร |  พระนครศรีอยุธยา  |  |
| เทศบาลเมือง |  บ้านกรด  ผักไห่  ลำตาเสา  เสนา  อโยธยา  |  |
| เทศบาลตำบล |  คลองจิก  เจ้าเจ็ด  เชียงรากน้อย  ตลาดเกรียบ  ท่าเรือ  ท่าหลวง  นครหลวง  บางกระสั้น  บางซ้าย  บางไทร  บางนมโค  บางบาล  บางปะหัน  บางปะอิน  บ้านแพรก  บ้านสร้าง  ปราสาททอง  พระอินทราชา  ภาชี  มหาพราหมณ์  มหาราช  ราชคราม  โรงช้าง  ลาดชะโด  ลาดบัวหลวง  สามกอ  สามเมือง  หัวเวียง  อรัญญิก  อุทัย  |  |
| องค์การบริหารส่วนตำบล |  กบเจา  กระจิว  กระแชง  กุฎี  เกาะเกิด  เกาะเรียน  ข้าวงาม  ข้าวเม่า  คลองตะเคียน  คลองน้อย  คลองพระยาบันลือ  คลองสระบัว  คลองสะแก  คานหาม  คู้สลอด  โคกช้าง  โคกม่วง  จำปา  ชะแมบ  ชายนา  ดอนทอง  ดอนลาน  ดอนหญ้านาง  ตลิ่งชัน  ตานิม  ทับน้ำ  ท่าเจ้าสนุก  ท่าดินแดง  ท่าตอ  ท่าหลวง  เทพมงคล  ธนู  นาคู  น้ำเต้า  บ่อตาโล่  บ่อโพง  บางซ้าย  บางเดื่อ  บางนา  บางประแดง  บางปะหัน  บางยี่โท  บ้านกลึง  บ้านเกาะ  บ้านขล้อ  บ้านขวาง  บ้านคลัง  บ้านแค  บ้านช้าง  บ้านชุ้ง  บ้านนา  บ้านป้อม  บ้านแป้ง  บ้านพลับ  บ้านแพน  บ้านโพ  บ้านโพธิ์  บ้านม้า  บ้านร่อม  บ้านลี่  บ้านหลวง  บ้านหว้า  บ้านหีบ  บ้านใหม่ (อำเภอพระนครศรีอยุธยา)  บ้านใหม่ (อำเภอมหาราช)  ปลายกลัด  ปากกราน  ปากจั่น  ปากท่า  ไผ่พระ  ไผ่ล้อม  พยอม  พระแก้ว  พระขาว  พระยาบันลือ  พุทเลา  โพแตง  โพธิ์สามต้น  โพธิ์เอน  โพสาวหาญ  ภูเขาทอง  มารวิชัย  แม่ลา  ไม้ตรา  ระโสม  รางจรเข้  ลาดงา  ลาดชิด  ลาดน้ำเค็ม  ลาดบัวหลวง  ลำไทร  ลุมพลี  วังจุฬา  วังแดง  วังน้อย  วังพัฒนา  วัดตูม  วัดยม  ศาลาลอย  สนับทึบ  สนามชัย  สวนพริก  สามตุ่ม  สามบัณฑิต  สามเรือน  สำพะเนียง  สำเภาล่ม  สิงหนาท  เสนา  เสาธง  หนองขนาก  หนองน้ำส้ม  หนองน้ำใส  หนองปลิง  หนองไม้ซุง  หน้าโคก  หลักชัย  หันตรา  หันตะเภา  หันสัง  อุทัย  |  |
ตำบลหาดสำราญ

| ตำบลหาดสำราญ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Hat Samran
ตำบลหาดสำราญ
พิกัด: 7°14′28.5″N 99°33′14.5″E﻿ / ﻿7.241250°N 99.554028°E﻿ / 7.241250; 99.554028
ประเทศ: ไทย
จังหวัด: ตรัง
อำเภอ: หาดสำราญ
พื้นที่
 • ทั้งหมด: 76.000 ตร.กม. (29.344 ตร.ไมล์)
ประชากร
 • ทั้งหมด: 8,835 คน
 • ความหนาแน่น: 116.25 คน/ตร.กม. (301.1 คน/ตร.ไมล์)
รหัสไปรษณีย์ : 92120
รหัสภูมิศาสตร์: 921001
 ส่วนหนึ่งของสารานุกรมประเทศไทย
| องค์การบริหารส่วนตำบลหาดสำราญ |
| --- | --- |
องค์การบริหารส่วนตำบล
ประเทศ:  ไทย
จังหวัด: ตรัง
อำเภอ: หาดสำราญ
การปกครอง
 • นายก: จรินทร์ ณ พัทลุง
รหัส อปท.: 06921002
ที่อยู่ที่ทำการ: หมู่ที่ 9 ตำบลหาดสำราญ อำเภอหาดสำราญ จังหวัดตรัง 92120
โทรศัพท์: 0 7520 8771, 0 7520 8790
โทรสาร: 0 7520 8060 ต่อ 116
เว็บไซต์: http://hadsamran.go.th
 ส่วนหนึ่งของสารานุกรมประเทศไทย
ตำบลหาดสำราญ เป็นตำบลหนึ่งในอำเภอหาดสำราญ จังหวัดตรัง อยู่ห่างจากศาลากลางจังหวัดตรังประมาณ 59 กิโลเมตร เป็นตำบลที่ตั้งศูนย์ราชการอำเภอหาดสำราญ
ประวัติ

เดิมพื้นที่ตำบลหาดสำราญเป็นส่วนหนึ่งของอำเภอปะเหลียน ทางราชการได้แบ่งพื้นที่การปกครองออกมาตั้งเป็นกิ่งอำเภอหาดสำราญ ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน
หน่วยงานบริหารท้องถิ่นในช่วงแรกยังมีฐานะเป็น สภาตำบลหาดสำราญ จากนั้นจึงได้ยกฐานะเป็น องค์การบริหารส่วนตำบลหาดสำราญ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 24 ธันวาคม ปีเดียวกัน เป็นต้นมา
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอหาดสำราญขึ้นเป็นอำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน ทำให้ตำบลหาดสำราญและองค์การบริหารส่วนตำบลหาดสำราญย้ายมาขึ้นกับอำเภอหาดสำราญ